ANDREW WOMMACK EVANKELIUMIN ÄÄRELLÄ
Parempi tapa rukoilla. Osa 22/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
Tervetuloa evankeliumin äärelle!
Jatkan opetussarjaa paremmasta tavasta rukoilla.
Sarja lähestyy loppuaan. Ei siksi, että olen sanonut rukouksesta kaiken, -
vaan koska olen käynyt läpi koko rukousopetukseni.
Kirjaa, työkirjaa sekä CD- ja DVD-levyä voi tilata perjantaihin asti.
Kirja on julkaistu myös suomeksi. Työkirja on englanninkielinen.
Hanki nämä materiaalit.
Opetukseni rukouksesta poikkeaa valtavirrasta.
Vaikka se on erilainen, se ei tarkoita, että se on väärin.
Se toki tarkoittaa, että sitä pitää opiskella.
Se pitää omaksua, jotta siitä saisi täyden hyödyn.
Siksi rohkaisen hankkimaan materiaalit.
Ei siksi, että saisimme rahaa.
Kaikkia opetuksia voi katsella ilmaiseksi kotisivuiltamme.
Tahdon vain, että saat materiaalit, -
joko netistä ilmaiseksi tai tilaamalla tuotteet.
Kunhan hankit ne. Elämäsi muuttuu.
Viimeksi opetin Danielista. Olin aiemmin opettanut, -
että Raamattu sanoo: anova saa, etsivä löytää, kolkuttavalle avataan, -
ja: jokainen, joka anoo, saa. Valtaosa ei usko sitä.
He sanovat: "Rukoilin mutten saanut." Tarkoitat, ettet nähnyt vastausta.
Mutta Raamatun mukaan Jumala toimi. Vastasi rukoukseesi.
Ongelma on tässä. Valtaosa ei ymmärrä eroa -
hengellisen ja fyysisen maailman välillä. Jumala toimii hengellisissä.
Niillä ei ole välitöntä yhteyttä.
Kun Jumala käskee jonkin asian tapahtua fyysisessä maailmassa, -
joskus vie aikaa, ennen kuin se tulee näkyviin.
Viimeksi kerroin esimerkin Danielin kirjan 9. luvusta.
Siinä Daniel rukoili, ja hänen vielä rukoillessaan, -
hänen rukoiltua kolmisen minuuttia enkeli Gabriel ilmestyi -
ja vastasi Danielin rukoukseen.
Gabriel sanoi: "Kun sinä aloit rukoilla, -
lähti liikkeelle sana", Dan. 9:23.
Jumala antoi käskyn, kun rukous alkoi.
Noin kolmen minuutin kuluttua ilmestyi Gabriel.
Jumala toimi kolme minuuttia ennen kuin mitään tuli näkyviin.
Kolme minuuttia ei ole pitkä aika. Valtaosa kestää sen.
Mutta entäs kolme viikkoa?
Daniel rukoilee jälleen 10. luvussa.
Tällä kerralla vastaus kestää kolme viikkoa. Kaiken lisäksi hän paastosi.
Hän etsi Jumalaa kaikellaan. Mutta tulos ei ollut parempi vaan huonompi.
Vastauksen tulo kesti kolme viikkoa, ei kolme minuuttia.
Viime jakson päätteeksi mainitsin tämän.
Miksi Jumala vastasi Danielille 9. luvussa kolmessa minuutissa -
ja 10. luvussa vasta kolmen viikon kuluttua?
Tämä on todella tärkeää, -
sillä jokainen on varmasti joskus saanut nopeita rukousvastauksia -
ja toisinaan vastaus viipyy pitkään.
Ellei tätä pysty selventämään, seurauksena on epäilyksiä.
Ei oikein ymmärrä asioita eikä luota Jumalaan. Seuraa hämmennys.
Saatana iskee siihen saumaan. Se yrittää syöttää loukkaantumista -
ja epäilyä, että Jumala epäonnistui. Se ei ole totta ikinä.
Miksi Jumala vastasi luvun 9 rukoukseen kolmessa minuutissa -
ja luvun 10 rukoukseen kolmessa viikossa?
Se ei ole hyvä kysymys.
Miksi ei? Koska Jumala ei ole tässä se muuttuva tekijä. Katsopa tätä.
Mainitsin tämän viimeksi. Selitän sitä nyt.
Dan. 10:10: "käsi kosketti minua ja ravisti minut hereille, -
polvieni ja kätteni varaan. Ja hän sanoi minulle: -
'Daniel, sinä otollinen mies, ota vaari [sanoistani] ja nouse seisomaan [...]'
Ja hänen puhuessansa [...] minä nousin vavisten.
[Hän sanoi]: "Älä pelkää, Daniel, sillä ensimmäisestä päivästä asti, -
jona [taivutit] sydämesi ymmärrykseen ja nöyryyteen Jumalasi edessä, -
[olet tullut kuulluksi, ja sanojesi tähden olen tullut.]
Enkeli sanoo tässä, että ensimmäisestä päivästä asti, -
jona aloit rukoilla, Jumala antoi vastauksen.
Ei sanota, että se tuli heti rukouksen alettua.
Mutta Herra on sama eilen, tänään ja iäti. Hän ei muutu.
Siksi uskon, että Jumala antoi käskyn heti rukouksen alettua 10. luvussa, -
aivan kuten rukouksen alettua luvussa 9.
Jumala ei ole muuttuva tekijä. Jumala vastasi molempiin rukouksiin heti.
Luvun 9 rukous kesti kolme minuuttia.
Luvun 10 rukous kesti kolme viikkoa, ennen kuin Daniel saattoi havaita, -
että Jumala oli toiminut. Mutta Jumala ei ollut muuttuva tekijä.
On väärä kysymys, miksi Jumala vastasi ensin kolmessa minuutissa -
ja sitten kolmessa viikossa. Jumala ei tehnyt niin.
Hän vastasi molempiin rukouksiin välittömästi, -
mutta vastaus tuli näkyviin ensin kolmen minuutin kuluttua -
ja toisessa tapauksessa vasta kolmen viikon päästä.
Tämä on valtavaa. Minusta tämä on hoitavaa.
Jumalan Sana ja oma kokemukseni eivät aina täsmää.
Ihmisistä valtaosa korostaa kokemuksiaan kaiken muun yli.
Room. 3:4: "Olkoon Jumala totinen, mutta jokainen ihminen valhettelija."
Jumalan Sana on absoluuttinen totuus.
Emme kykene ymmärtämään kaikkea pähkinän kokoisilla aivoillamme.
Siksi Jumala antoi meille Sanan ja selitti asiat.
Joskus se pitää vain hyväksyä uskossa.
Jumala sanoo, että anova saa.
Sanot: "Anoin. En saanut." Ei mene niin.
Sinä anoit. Jumala antoi. Ehkäpä et jatkanut etkä ottanut vastaan.
Ehkä et ymmärtänyt etkä nähnyt vastausta, mutta Jumala kyllä vastasi.
Kun etsit, Jumala vastasi. Kun kolkutit, Jumala avasi.
Hän toimi. Jumala on uskollinen.
Mutta pitää tapahtua asioita, ennen kuin vastaus tulee näkyviin.
Tämä on muuttanut elämääni valtavasti.
Mikä oli erilaista tällä kerralla?
Enkeli sanoi, että Jumala lähetti sanan heti rukouksen alettua.
J. 13: "Persian valtakunnan enkeli- ruhtinas seisoi vastustamassa minua -
[21 päivää, mutta Miikael] tuli minun avukseni [Persian kuningasten tykö.]"
Tässä puhutaan Persian kuninkaista, mutta Jes. 14:n ja Hes. 28:n tavoin -
tarkoitetaan demonivoimia Persian ruhtinaan takana.
Persian ruhtinas ei ollut ihminen vaan demoniruhtinas ja -voima -
Persian valtakunnan yllä. Siellä Daniel asui ja rukoili.
Saatana, demonivoima tuli estämään rukousvastausta.
Muuttuva tekijä ei ollut Jumala.
Ei niin, että Jumala vastasi yhteen rukoukseen mutta viivytteli toisessa.
Jumala oli sama. Jumala rakasti Danielia. Jumala vastasi molemmissa.
Muuttuva tekijä oli, että saatana vastusti yhtä rukousta ja toista ei.
Siitä seuraa muita asioita, joita ihmiset pitävät ehdottoman totena, -
ja se synnyttää hämmästystä ja epäilyä.
Yksi tällainen asia on, että valtaosa uskoo saatanan erehtymättömyyteen.
Valtaosa ei sanoisi niin, mutta he uskovat saatanan uskollisuuteen -
enemmän kuin Jumalan uskollisuuteen.
He uskovat voivansa rukoilla ja toimia oikein, ja Jumala vastaa tai ei vastaa.
Mutta jos he tekevät yhdenkin asian väärin, he uskovat ehdottomasti, -
että saatana iskee aina. Ettei siltä jää mitään huomaamatta.
He uskovat saatanan uskollisuuteen.
Se tekee pahaa, mutta se on siinä hyvä.
He luottavat, että saatana on tehtäviensä tasalla.
Tämä paljastaa, että saatanalta jäi jotain huomaamatta 9. luvussa.
En tiedä, miksi. Voi olla, ettei paholainen pitänyt Danielia uhkana.
Ehkei se ymmärtänyt, että Daniel on voimallinen Jumalan mies, -
ja niinpä se puuhasteli jotain muuta.
Danielin kohdattua enkelin ihmeellisellä tavalla luvussa 9 -
ja Jumalan annettua hänelle tärkeän Messias-profetian -
saatana ei päästäisi toista vastausta läpi.
Se lähetti demonivallan, Persian enkeliruhtinaan.
Ef. 6:12: "meillä ei ole taistelu verta ja lihaa vastaan, vaan [hallituksia, -
valtoja, pimeyden maailmanvaltiaita, henkiolentoja vastaan]".
Jae paljastaa hierarkian. Joillakin demoneilla on enemmän valtaa.
Ne hallitsevat alueita, demoneja. On hallituksia ja valtoja.
Persian enkeliruhtinas oli iso demoni koko Persian yllä.
Daniel oli Persiassa.
Saatana lähetti demonivoiman Danielin kimppuun varmistamaan, -
ettei tämä saa taas rukousvastausta. Se oli muuttuva tekijä.
On väärin luulla, ettei saatanalta jää mitään huomaamatta.
Tässä toinen ajatus. Ajattelen näitä.
En tiedä, ajattelevatko muut, mutta se auttaa minua. Saan vastauksia näin.
Olen ajatellut usein, -
ettei Raamattu viittaa missään kohdassa demonien lisääntymiseen.
Missään ei ole merkkiä, että demoneille syntyisi demonivauvoja.
Raamatun pohjalta voi siis todeta, -
että demonien lukumäärä pysyy vakiona.
Kun Aadam ja Eeva olivat ainoita ihmisiä maan päällä, -
henkilöä kohti oli valtava määrä demoneja.
Henkilöä kohti saattoi silloin olla miljardeja demoneja.
Nyt maailmassa on yli 7 miljardia ihmistä, joten demoneista on pulaa.
Se on tärkeä ajatus, sillä usein kuulee sanottavan: -
"Paholainen sanoi näin. Paholainen on kimpussani."
Kaikki näyttävät uskovan, että saatana vaivaa heitä henkilökohtaisesti -
ja että jokainen on kohdannut paholaisen.
Varmasti jokainen on kohdannut demoneja. Demonit ovat aktiivisia.
Mutten usko, että kaikki ovat henkilö- kohtaisesti kohdanneet saatanan.
En usko, että jokaista piinaa demoni jatkuvasti, -
sillä demoneja ei riitä kaikille.
Saatana tuskin pystyy nimeämään jokaiselle ihmisille omaa demonia.
Nämä ovat tietysti spekulaatioita, muttet voi todistaa, että olen väärässä.
On väärin olettaa, että jokaisella on oma henkilökohtainen demoni.
Uskon, että demoneista on pula.
Voi hyvin olla, että saatana taisteli muualla 9. luvun tapahtumien aikana.
Se antoi Danielin rukouksen mennä ohi estämättä, -
sillä se ei tajunnut, miten tärkeä se oli ja mitä oli meneillään.
Nähtyään tulokset se kokosi joukkoja ja käski demoneja Danielin kimppuun.
Muuttuva tekijä rukousvastauksissa ei ollut Jumala -
vaan se, että saatana päätti vastustaa yhdellä kerralla ja toisella ei.
Ensimmäisellä kerralla paholainen ei vastustanut, toisella kerralla vastusti.
Uskon, että joskus rukoukset pääsevät läpi, koska saatana on vajaaväkinen.
Se saattaa olla nuolemassa haavojaan.
Saatana ei ole positiivinen persoona. Se on nyreä, masentunut olento.
Sen valtakunnassa mikään ei toimi täydellisesti.
Kristityt puhuvat koko ajan saatanan teoista.
He luulevat, että sillä on homma hanskassa. Ei sinne päinkään.
Minulle tultiin kertomaan kerran, -
että satanistikirkon johtaja Anton LaVeyn huhuttiin muuttavan -
Manitou Springsiin aivan naapuriini.
Ihmiset olivat kauhuissaan. Varoittivat minua: "Muuta pois vielä kun voit."
Sanoin: "Muuttakoon vain! Hän tarvitsee Herraa."
En pelännyt. Se paljastui pelkäksi huhuksi.
Ihmiset sanoivat kaikenlaista, miten saatana järjestelee asioita.
Jututin miestä, joka oli ollut satanistien ylipappi Los Angelesissa.
Los Angelesissa oli satoja noitapiirejä. En muista tarkasti.
Juttelin asiasta miehen kanssa.
Hän sanoi: "Kristityt sanovat aina, että saatana on järjestelmällinen.
Johdin koko juttua Los Angelesissa.
En koskaan saanut kahta useampaa noitapiiriä työskentelemään yhdessä.
Hajaannus on leimallista paholaiselle.
Sen touhuissa ei ole mitään järjestystä.
Sen rivejä repivät riidat. Se ei ikinä tee mitään täydellisesti."
Sanon tämän, koska ihmiset miettivät, -
miksei saatana vastustanut ensimmäistä rukousta.
Se saattoi mennä saatanalta ohi. Se tunaroi jatkuvasti.
Yksikään Jumalaa vastustava ei ole kovin fiksu. Se tekee virheitä.
Sillä on liian vähän demoneja.
Uskon, että saatana on kiinnittänyt päähuomionsa uskontoon.
Uskonto on vääristellyt kuvaa Jumalasta ja opettanut väärin.
Esimerkiksi opetuksessa rukouksesta on paljon vääriä käsityksiä.
Saatana yrittää vääristää kaikkea opetusta.
Ja sitten me toheloimme elämässämme ruhtinaallisesti -
ilman demonien suoraa vaikutusta. Väärää opetusta, väärää ajattelua.
Se opettaa meitä väärin, ja sitten me menemme ja pilaamme elämämme.
En väitä, ettei ole demonitoimintaa.
Mutta ihmiset miettivät, miksi vastaus- aika vaihtelee. He uskovat oitis, -
että se johtuu Jumalasta. Että Jumala olisi halutessaan voinut vastata pian.
He eivät ota huomioon demonista vastustusta ja saatanan työtä.
Joskus saatana taistelee, ja rukoukset estyvät. Toisinaan se ei taistele, -
ja rukousvastauksen saa helposti. Voi vahingossa ajatella: -
"Jumala, vastasit kerran nopeasti. Miksi nyt viivyttelet?"
Se ei johdu Jumalasta. Siihen liittyy monta tekijää. Niistä yksi on saatana.
Joskus saatana taistelee, joskus ei.
Tässä enkeli kertoi Danielille: -
"Persian valtakunnan enkeliruhtinas [vastusti] minua -
kaksikymmentäyksi päivää".
Mitä olisi tapahtunut, jos Daniel olisi lopettanut 20. päivänä?
"Kun viimeksi rukoilin, vastaus tuli kolmessa minuutissa rukoillessani.
Nyt olen rukoillut pian kolme viikkoa. Minä luovutan!"
Viimeksi puhuin jakeesta Mark. 11:23.
Siinä sanotaan, ettei pidä epäillä sydämessään vaan uskoa sanoihin.
Mitä jos Daniel olisi alkanut epäillä sydämessään ja lakannut uskomasta?
Henkivalloissa riehui valtava taistelu.
Enkeli oli lähellä voittoa. Melkein jo murtanut demonivastustuksen.
Jos Daniel olisi lakannut uskomasta päivääkin liian varhain, -
mitään ei olisi tapahtunut.
Näyttäisi, ettei Jumala vastannut rukoukseen.
Meidän näkökulmastamme näyttäisi, ettei Jumala vastannut.
Mutta Jumala oli jo vastannut. Vastaus oli tulossa, mutta demonit vastustivat.
Samoin sanon Herran Hengessä, että teistä jotkut ovat rukoilleet.
Näkökulmastanne ja aistienne perusteella ette näe vastausta.
Sen seurauksena uskotte, ettei Jumala ole tehnyt mitään.
Sanon Jumalan Sanan auktoriteetilla ja Jumalan Hengellä, -
että Jumala on jo vastannut sinulle. Jumala on lähettänyt jo sanan.
Voi olla monia asioita, jotka estävät ja viivyttävät, -
mutta Jumala on jo vastannut rukoukseesi. Usko se.
Sano: "Isä, en vielä näe. Näyttää jotenkin mahdottomalta.
Mutta Sanasi perusteella, Dan. 9:ssä ja 10:ssä annoit käskyn.
Lähetit jo voimasi. Vastaukseni on jo matkalla."
Ala sitten käsittelemään omaa epäuskoasi.
Tai jos uskot, ala käyttää auktoriteettiasi ja nuhtele paholaista.
Joskus siihen voi liittyä ihmisiä.
Osoitin, että Jumala täyttää tarpeitamme ihmisten kautta.
Syitä voi olla monia. Mutta älä epäile, etteikö Jumala olisi jo toiminut.
Ala ylistää Häntä, että homma on hoidettu. Sitten vain odota.
Joskus Raamattu sanoo, että pitää vain kestää.
Ef. 6: "Pukekaa yllenne Jumalan koko sota-asu, voidaksenne kestää".
On aikoja, jolloin sinun on puettava pelastuksen kypärä, -
vanhurskauden haarniska, Hengen miekka, Jumalan Sana -
ja vain seistä, taistella ja odottaa, kunnes vastaus tulee näkyviin.
Uskon, että vastausten näkyväksi tulemista voi nopeuttaa, -
mutta en ehdi puhua siitä tänään. Puhun siitä tulevissa jaksoissa.
Tänään totean, että Jumala puhui kummallakin kerralla samalla tavalla.
Muuttuva tekijä ei ollut Jumala.
Luvun 9 rukous nousi suoraan Jumalan luo.
Jumala vastasi heti, sillä vastustusta ei ollut.
Toinen rukous kesti kolme viikkoa.
Jumala ei muuttunut, mutta saatana päätti taistella -
luvun 10 rukousta vastaan.
Se esti rukousta kolme viikkoa. Danielin piti vain olla horjumatta.
Jaak. 1: "jos [joltain] puuttuu viisautta, anokoon sitä Jumalalta [...]
anokoon uskossa, ollenkaan epäilemättä; -
sillä joka epäilee, on meren aallon kaltainen [...]
Älköön sellainen ihminen luulko Herralta mitään saavansa, -
kaksimielinen mies, epävakainen kaikilla teillään."
Jos Daniel olisi horjunut ja luovuttanut 20. päivänä, -
vaikka henkimaailmassa taisteltiin, -
siitä ei olisi täällä näkynyt merkkiäkään.
Meistä näyttäisi, ettei Jumala vastannut, mutta Hän vastasi.
Jumala on vastannut rukouksiisi, -
jotka ovat Sanan lupausten mukaisia.
Jumala on määrännyt siunauksensa suhteittesi, talousasioidesi, -
liiketoimintasi, kehosi, urasi ja muiden asioiden ylle.
Jos olet anonut Jumalalta Sanan mukaisia asioita, -
Jumala on määrännyt siunauksensa. Mutta siihen liittyy monta asiaa.
Niistä yksi voi olla demoninen vastustus.
Miten meitä rohkaisisi, jos näkisimme hengellisiin?
Kun lataa tiedostoja netistä, aluksi ei tapahdu mitään.
Mutta näyttöön tulee palkki, -
joka osoittaa latauksen etenemisen.
Se näyttää, milloin on ladattu 20 tai 30 prosenttia.
Millaista olisi, jos rukoillessasi näkisit palkin, -
että vastaus latautuu: 10... 15... 20 %.
Voisit sanoa: "Se etenee. Asiat ovat hoidossa."
Sitä ei näe fyysisillä silmillä, mutta sen näkee Jumalan Sanassa.
Voimme nähdä sen uskon kautta.
Kun käsittää, että vastausta prosessoidaan ja siirretään tilillesi, -
se voi auttaa seisomaan horjumatta.
Ellei ymmärrä tätä eikä näe vastausta välittömästi, alkaa horjua, -
ja silloin vastaus jää saamatta fyysisessä maailmassamme.
MUUTTUNEET SYDÄMET
Sait uuden hengen uudestisyntymässä.
Se luotiin vanhurskaudessa ja pyhyydessä.
Ef. 1:13: Meidät sinetöitiin heti Pyhällä Hengellä. Pakattiin vakuumiin.
Pyhä Henki kapseloi täydellisen, uudestisyntyneen henkesi.
Jos olet sitoutunut Jumalaan ja seuraat Jumalaa, olet menestys, -
vaikka sinut olisi myyty orjaksi tai heitetty vankilaan valheiden nojalla.
Jumala rakastaa sinua. On mieltynyt sinuun enemmän kuin tiedämmekään.
Kuulosti siltä, ettei minulla ollut enää syytä olla sairas, -
kärsiä kivusta tai pelätä.
Luulin, etten kelpaa. Etten saa kaikkea anteeksi.
Sitten törmäsin YouTubessa Andrew Wommackin opetukseen -
Jumalan todellisesta luonnosta. Se mullisti elämäni.
Tahdon kiittää Andrew Wommackia hänen kaikista saarnoistaan.
Se on siunaus koko maailmalle.
TUO MUUTOS, UUDISTUS, KÄÄNNE.
TULE MUKAAN TYÖHÖN.
Kutsun sinut viikoksi Coloradoon -
uusiin tiloihimme Woodland Parkissa.
Koko perheen raamattukonferenssi järjestetään 29.6.―3.7.2015.
Ohjelmaa on niin aikuisille kuin lapsille ja nuorillekin.
Siitä tulee hauskaa. Koko viikko on täynnä ohjelmaa.
Kokouksia on aamuin ja illoin.
Raamattukoulun opettajat opettavat aamuisin. Minä opetan iltaisin.
Siitä tulee hauskaa. Tule uusiin tiloihimme!
Ajankohta on siis 29.6.―3.7 -
ja paikka Woodland Park, Colorado.
Luin kirjan ja otin auktoriteetin silmieni yli.
Kävin näöntarkastuksessa. Lääkäri sanoi, että näköni on normaali.
Andrew'n koko opetussarja rukouksesta on saatavana -
viiden CD-levyn pakettina. Sarjan voi tilata myös DVD-levyinä.
Suomenkielinen kirja "Tie toimivaan rukoukseen" on TV7:n kustantama.
Saatavana on myös englanninkielinen työkirja -
avuksi itsenäiseen opiskeluun.
Työkirja sopii myös pienryhmille ja pyhäkouluihin.
Lisäksi voit tulostaa opetuksen rungon ja raamatunkohdat -
työkirjan mukana tulevalta CD-levyltä.
Saat materiaalit haluamasi suuruista rahalahjaa vastaan.
Sarjaa voi myös kuunnella ilmaiseksi kotisivuiltamme.
Sarjan viidennen osan nimi on "Rukous on prosessi".
Soita tai kirjoita. Saat sen haluamasi suuruista rahalahjaa vastaan.
Rohkaisemme kaikkia antamaan, mutta jos sinulla ei ole varaa, -
saat viitososan ilmaiseksi.
Voit tilata materiaaleja nettisivujemme kautta -
tai kirjoittamalla meille.
Voit tilata materiaaleja puhelimitse. Palvelunumeromme näkyy ruudulla.
Linjat ovat auki arkisin klo 4:30―21:30 (MST).
Kiitämme lahjastasi! Toivomme kuulevamme sinusta jo tänään.
Tule tapaamaan Andrew'ta kokouksiin.
Huhtikuussa hänet voi tavata Washingtonissa.
Toukokuussa vuorossa ovat Oklahoma, Englanti, Puola ja Italia.
Kesäkuussa hän puhuu Charis- raamattukoulun bisnesseminaarissa -
sekä Pittsburghissa, Ypsilantissa ja Torontossa.
Sitten on vuorossa Woodland Parkin koko perheen raamattukonferenssi.
Tarkempi kokousaikataulu on osoitteessa awmi.net.
SEURAA ANDREW'TA SOSIAALISESSA MEDIASSA
Suomennos: Marianne Tenetz